শহীদ তরিক উল্ল্যাহ বীর বিক্রম স্টেডিয়াম
শহীদ তরিক উল্ল্যাহ বীর বিক্রম স্টেডিয়াম বাংলাদেশের একটি উপজেলা পর্যায়ের স্টেডিয়াম। এটি নোয়াখালী জেলার সেনবাগ উপজেলায় নোয়াখালী-ফেনী মহাসড়কের পাশে ছমিরমুন্সিরহাট পাড়ার আগে কাবিলপুর ইউনিয়নের আজিজপুর গ্রামে অবস্থিত। ক্রীড়া স্থাপনাটি নোয়াখালী জেলার তৃতীয় স্টেডিয়াম। এটি বাংলাদেশের স্বাধীনতা যুদ্ধের বীর মুক্তিযোদ্ধা তরিকউল্লাহ'র নামে নামকরণ করা হয়েছে। সেনবাগ উপজেলা স্টেডিয়াম নামেও পরিচিত, ক্রীড়াস্থলটি বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা ও উপজেলা ক্রীড়া সংস্থার তত্ত্বাবধানে রয়েছে।